cyanic-selkie/wikianc huggingface dataset:
Tulivuori
Myytit ja kansanperinne
Tyynenmeren saarilla tulivuorimyytit ovat yleisiä. Havaijilla saarten synty on yhdistetty Pele-jumalattareen. Pele oli tulen jumalatar, kun tämän sisko Nāmaka oli puolestaan veden hengetär. Pelen ja Nāmakan välillä vallitsi sovittamaton ristiriita, ja Pele pakeni sisartansa, joka sammutti jokaisen tämän maahan iskeneen tulivuoren kraatterin. Pele kulki Havaijisaaria kaakkoon ja päätyi lopulta Havaijisaaren Mauna Loalle. Nāmaka ymmärsi, ettei hän pystyisi tuhoamaan sisartansa, joten hän jätti tämän lopulta rauhaan. Maorien mytologiassa on myös paljon viittauksia tulivuoriin. Uuden-Seelannin tulivuorista Ngauruhoe alkoi erään tarun mukaan purkautua vasta, kun Ngātoro-i-rangi-niminen noita oli asettunut sen laelle. Eräänä kylmänä yönä noita pyysi jumalilta lämpöä ja sai vastauksen, jonka seurauksena vuoresta syöksähti tulivirta. Maorien tulivuorten jumala on puolestaan Rūaumoko.
Japanin tunnetuin tulivuori on Fuji, joka on jumalatar Konohanasakuyahime koti. Fuji on ollut myös huomattavan merkittävä japanilaisessa kulttuurissa, perinteissä ja mytologiassa, ja sitä on pidetty pyhänä. Šintolaisia pyhäkköjä Fujin rinteille on rakennettu jo 700-luvulla, ja synkretistisen shugendōn harjoittajien keskuudessa siitä tuli 1100-luvulla pyhiinvaelluskohde. Fujin uskotaan olevan myös kuolleiden esi-isien henkien kokoontumispaikka. Vuorta ja henkiä rukoillaan turvallisuuden ja toisaalta Konohanasakuyahime erityisroolin synnytyksen takia. Ympäri Japania on yli 13 000 Fujille omistettua pyhäkköä.
Islantilainen Hekla on purkautunut historiallisella ajalla useita kertoja. Ensimmäisen kerran vuonna 1104. Keskiajalla Heklan uskottiin olevan toinen porteista Helvettiin, toinen oli Italian Stromboli.
Geomytologia
Geomytologiassa geologit ovat yhdistäneet myyttien tuntemusta geologisiin tutkimuksiin ja näin saaneet uutta tietoa maanjäristyksistä, tulivuortenpurkauksista ja tsunameista. Ihmiset ovat yhdistäneet tulivuorenpurkaukset usein jumaliin, mutta perimätieto voi silti tarjota paljon puuttuvaa tietoa satoja tai tuhansia vuosia sitten tapahtuneista purkauksista.
Myytit ovat auttaneet tunnistamaan muun muassa Fidžiin kuuluvan Kadavulla sijaitsevan Nabukelevun aktiivisuuden. Paikallisissa tarinoissa oli tekijöitä, jotka viittasivat selvästi historiallisiin purkauksiin, vaikka Nabukelevun uskottiin purkautuneen viimeksi 50 000 vuotta sitten, mutta sitten alueelta löydettiin vanhaa keramiikkaa tulivuorikerrosten alta.
Tulivuoret kuvataiteessa
thumb|Tulivuorenpurkaus [[Conrad Lycosthenesin teoksessa.]] Tulivuoret ovat inspiroineet taiteilijoita jo vuosituhansien ajan. Monet tulivuoret, kuten Japanin Fuji, ovat symmetrisiä vuoria ja luovat ympärilleen kauniina pidettyjä maisemia. Lisäksi tulivuorenpurkaukset ovat todennäköisesti eniten huomiota herättäviä luonnonilmiöitä. Ne synnyttävät pelkoa, ihailua ihmetystä sekä ovat samaan aikaan visuaalisesti näyttäviä. Mahdollisesti vanhin tunnettu kuvaus tulivuorenpurkauksesta on Turkissa sijaitsevasta Çatal Hüyükistä. Seinämaalauksessa esitetään Hasan Dağın purkautumista. Maalauksen tulkinnasta ei kuitenkaan ole yksimielisyyttä.
Länsimaisessa taiteessa Vesuviuksesta tuli erityisen tunnettu 1700-luvun puolivälissä. Vuori oli aktiivinen 1700-luvun jälkimmäisellä puoliskolla, ja monet Grand Tour’lla olleet saivat todistaa sen purkausta. Yksi Vesuviuksen purkauksen nähneistä taiteilijoista oli englantilainen Joseph Wright, joka maalasi elinaikanaan yli 30 maalausta tulivuorenpurkauksista. Wright edusti klassismia, mutta hänen maalauksissansa oli jo selvästi esiromanttisia piirteitä. Romantiikan aikana maisemamaalauksen ei tarvinnut enää esittää luontoa sellaisenaan, vaan taiteilijan tuntemusta luonnosta. Wrightin Vesuvius-maalauksissa on jo subliimeja piirteitä.
Länsimaisen taidehistorian tunnetuin tulivuorenpurkausten maalaja on ollut englantilainen William Turner. Hänen ensimmäinen tulivuorimaalaus esitti Karibian La Soufrièrea, jonka hän oli tehnyt plantaasinomistaja Hugh Perry Keanen hahmotelmasta. Turner vieraili vuonna 1819 Napolissa, mutta tuolloin Vesuvius ei purkautunut. Hän maalasi lopulta kaikki tulivuorimaalauksensa toisten kuvausten perusteella. Turnerin aikalainen oli japanilainen Hokusai, joka teki vuosina 1823–1829 teossarjan 36 näkymää Fujivuorelle. Hänen lisäkseen Fujia ovat maalanneet muun muassa Minsetsu ja Hiroshige.
Muiden planeettojen ja kuiden tulivuoret
Paitsi Maassa, tulivuoria tiedetään olevan ainakin Venuksessa, Marsissa sekä Jupiterin Io-kuussa. Maapallon Kuussa ei esiinny tulivuorenpurkauksia, mutta tuoreen tutkimuksen mukaan Kuunkin sisäosat ovat ainakin osittain sulia. Joidenkin Kuun pinnanmuotojen, kuten merien, on kuitenkin oletettu syntyneen muinaisesta tulivuoritoiminnasta. Sen sijaan Kuun kraattereita ei ilmeisesti ole saanut aikaan tulivuoritoiminta vaan asteroidien ja meteoriittien törmäykset.
Venuksen pinnasta suurin osa on muodostunut tulivuoritoiminnan seurauksena, sillä laavakentät peittävät 85 prosenttia sen pinta-alasta. Venuksen pinnalla on lukuisia pieniä tulivuoria, jotka ovat jakaantuneet melko tasaisesti koko planeetan alueelle. Venuksen tulivuoret ovat ilmaisesti purkautuneet pääsääntöisesti ilman tuhkaa muodostavia räjähdyksiä, ja purkautumisista on valunut rauhallisesti laavaa. Laavavirrat ovat usein pitkiä, ja niiden uomat mutkittelevat planeetan pinnalla. Niin sanottu ”Venuksen Niili” on 6 800 kilometriä pitkä. Venuksen pinnalla on myös monia erilaisia vulkaanisia pinnanmuotoja. Koronat ovat rengasvuorten ympäröiviä tasanteita, ja ne ovat ilmeisesti vanhoja laavakupoleita, joiden keskiosa on vajonnut. Novat ovat puolestaan geometrisesti symmetrisiä kukkuloita. Venuksen tulivuoria on pidetty sammuneina, mutta vuonna 2020 julkaistussa tutkimuksessa havaittiin mahdollisesti 37 toimivaa tulivuorta.
Marsin pinnalla on useita tulivuoria, mutta niitä pidetään kaikkia sammuneina. Marsin sisälämpö on jo kauan sitten hiipunut, ja planeetan kuorikerros on niin paksu, että sula kiviaines ei pääse enää pinnalle. Vuonna 2020 löytyi kuitenkin todisteita Cerberus Fossae -halkeamasta geologisesti varsin tuoreesta tulivuoritoiminnasta. Arvioiden mukaan nuorin halkeamista saattaa olla vain 50 000 vuotta vanha. Historiallisesta tulivuoritoiminnasta Marsin pinnalla on monia todisteita, kuten tuffikeiloja sekä laavavirtausten ja tuhkapurkausten jäänteitä. Eroosio on kuitenkin kuluttanut monia laavamuodostelmia. Marsin huomattavimmat tulivuoret ovat esimerkiksi Arsia Mons, Ascraeus Mons, Hecates Tholus, Olympus Mons ja Pavonis Mons, joista jotkut ovat korkeampia kuin mikään vuori Maassa. Olympus Mons on jopa koko Aurinkokunnan suurin vuori.
Maan tulivuoritoimintaa muistuttavaa toimintaa eli kryovulkanismia ovat avaruusluotaimet havainneet ainakin Jupiterin Europa-kuussa, Saturnuksen Titan- ja Enceladus-kuissa sekä Neptunuksen Triton-kuussa. Kryovulkanismissa taivaankappaleen sisällä syntyy sulaa ainesta, ja kryomagma voi olla muun muassa vettä, metaania tai hiilidioksidia.
Sunrun
Sunrun on yhdysvaltalainen aurinkopaneelien asentaja. Sunrun on pörssiyhtiö NASDAQ-listalla. Vuonna 2018 yrityksellä oli 3200 työntekijää.
Evo (lehti)
thumb|250px|evo on brittiläinen suorituskykyisiin autoihin keskittynyt aikakauslehti. Evo (evo) on suorituskykyisiin autoihin erikoistunut brittiläinen julkaisu. Kerran kuussa ilmestyvän lehden ensimmäinen numero julkaistiin 1998. Lehden toimitus sijaitsee Wollastonissa, Northamptonshiressa Britanniassa. Lehdestä julkaistaan muutamaa sisarversiota eri puolilla Eurooppaa. Sen omistaa Dennis Publishing.
Starman (kappale)
”Starman” on David Bowien vuonna 1972 julkaisema kappale ja single albumilta The Rise and Fall of Ziggy Stardust and the Spiders from Mars. Se lisättiin albumille RCA:n Dennis Katzin toivomuksesta. Alun perin albumille oli tarkoitus tulla cover Chuck Berryn kappaleesta ”Round and Round”, jonka ”Starman” kuitenkin korvasi. Kappale äänitettiin Lontoossa ja singlen b-puolena oli samalle albumille sisältyvä kappale ”Suffragette City”.
”Starman” nousi Britannian singlelistalla kymmenennelle sijalle ja pysyi listoilla yksitoista viikkoa. Se pääsi myös Yhdysvaltain Billboard-listalla 65. sijalle. Singlen menestys toi David Bowielle esiintymisen Top of the Popsissa.
Geoffrey
Geoffrey on englanninkielinen miehen etunimi. Se on germaanista alkuperää. Nimi Jeffrey on muunnelma nimestä Geoffrey.
Suomessa etunimi Geoffrey on vuoteen 2023 mennessä annettu yhteensä alle 195 ihmiselle.
Starman (kappale)
Helmikuussa 1999 brittiläisen Q-lehden lukijat äänestivät ”Starmanin” yhdeksi kaikkien aikojen sadasta parhaasta singlestä. Cover-versioita kappaleesta ovat esittäneet muiden muassa 10,000 Maniacs, Culture Club, Leningrad Cowboys, Bob Downe, The Diamonds, Fredi ja Joe Dolan.
Kappaleet
A-puoli B-puoli
Suomen Kehonrakennusliitto
Suomen Kehonrakennusliitto ry on suomalainen rekisteröity yhdistys, jonka tarkoituksena on edistää kehonrakennusta Suomessa. Yhdistys on perustettu vuonna 1971 nimellä Suomen kehonrakennus- ja voimannostoliitto. Nykyisen nimen se otti käyttöön vuonna 1977. Suomen Kehonrakennusliitto järjestää kehonrakennuksen Suomen-mestaruuskilpailut.
Beaufort (elokuva)
Beaufort on israelilainen tositapahtumiin perustuva sotaelokuva joka sai ensi-iltansa Berliinin elokuvajuhlilla 14. helmikuuta 2007. Elokuvan on ohjannut Joseph Cedar ja sen ovat käsikirjoittaneet Joseph Cedar ja Ron Leshem. Pääosia esittävät muun muassa Oshri Cohen, Itay Tiran, Eli Eltonyo, Ohad Knoller ja Itay Turgeman.
Beaufort seuraa sotilaita jotka on komennettu 2000-luvun alussa vartioimaan linnoitusta Israelin ja Libanonin rajalla. Linnoitus on rakennettu 1900-luvulla vanhan ristiretkeläisten 1100-luvulla rakentaman linnan viereen, ja se on ollut israelilaisten hallussa 1980-luvulta, kun Israelin puolustusvoimat valloittivat sen Palestiinan vapautusjärjestöltä. Sen jälkeen he linnoittivat sitä entisestään ja sitä vartioiville sotilaille on annettu määräys estää sen valloittaminen, ja tuhota se räjäyttämällä kun siihen tulee käsky. Hizbollah pommittaa tukikohtaa säännöllisesti, ja kun evakointi lähestyy tulitus kiihtyy enisestään jotta Hizbollah saisi israelilaisten vetäytymisen näyttämään heidän aikaan saamaltaan.
Hyundai i30
Hyundai i30 on Hyundain vuodesta 2007 lähtien valmistama alemman keskiluokan automalli, joka korvasi Euroopan markkinoilla Hyundai Elantran. Mallin valmistus Euroopan ulkopuolisille markkina-alueille kuitenkin jatkui.
Hyundai i30 FD (2007–2012)
Ensimmäisen sukupolven i30 esiteltiin hatchback-korisena Geneven autonäyttelyssä keväällä 2007. Malli kehitettiin Hyundain eurooppalaisessa suunnittelukeskuksessa Rüsselsheimissa, ja se jakaa pohjalevynsä sekä suurimman osan tekniikastaan sisarmallinsa Kia cee’din kanssa. Hieman myöhemmin markkinoille tuli myös farmarimalli i30cW, jota myytiin Yhdysvalloissa ja Kanadassa nimellä Hyundai Elantra Touring. vasen|pienoiskuva|Hyundai i30cW Vuoden 2008 Euro NCAP -kolaritestistä i30 sai tulokseksi täydet viisi tähteä. vasen|pienoiskuva|Ensimmäisen sukupolven facelift-malli. Kesällä 2010 i30 koki pienen kasvojenkohotuksen, jossa se sai uudenmalliset puskurit ja aiempaa suuremman etusäleikön.
Hyundai i30 PD (2016–)
Kolmannen sukupolven i30 esiteltiin Pariisin autonäyttelyssä syksyllä 2016 viisiovisena hatchbackina. Farmarimallin ensiesittely oli Geneven autonäyttelyssä seuraavana keväänä. Täysin uusi korimalli on Frankfurtin autonäyttelyssä syksyllä 2017 esitelty viisiovinen fastback, joka on normaalia viisiovista hatchbackia 11,5 senttimetriä pidempi ja kolme senttimetriä matalampi. vasen|pienoiskuva|Farmarikorinen kolmannen sukupolven Hyundai i30. Vuoden 2017 Euro NCAP -kolaritestistä i30 sai tulokseksi täydet viisi tähteä. vasen|pienoiskuva|Hyundai i30 Fastback Frankfurtin autonäyttelyssä syksyllä 2017 esiteltiin urheilullinen i30 N, jossa on turboahdettu 2,0-litrainen (247/271 hv) bensiinimoottori. Voimansiirtona on kuusivaihteinen manuaalivaihteisto. Fastback-korinen i30 N esiteltiin Pariisin autonäyttelyssä seuraavana syksynä. vasen|pienoiskuva|Hyundai i30 N vasen|pienoiskuva|Kolmannen sukupolven facelift-malli.
Scandal (Lapkon albumi)
Scandal on Lapkon toinen studioalbumi, joka julkaistiin 11. tammikuuta 2006.
Albumi nousi Suomen virallisen listan sijalle 2.
Kappaleet
CD:llä on myös "All The Best Girls" -video.
Luettelo Yhdistyneen kuningaskunnan kaupungeista
Seuraavassa on luettelo Yhdistyneessä kuningaskunnassa sijaitsevista 66 kaupungista, joilla on cityn asema. Cityn arvonimen myöntää hallitsija, eikä siihen ole yksiselitteisiä kriteereitä. Cityn asemaan ei liity myöskään etuja eikä velvoitteita, vaan se on täysin muodollinen.
Rinmanin vihreä
Väri on nimetty ruotsalaisen kemistin Sven Rinmanin mukaan.
Luettelo Yhdistyneen kuningaskunnan kaupungeista
Alkuaan vain kaupungit, joissa oli hiippakunnan keskuskirkko eli katedraali (cathedral), olivat cityjä tai katedraalikaupunkeja (cathedral city), mutta tästä ehdosta luovuttiin 1880-luvulla. Myöskään asukasmäärä ei ole ratkaiseva: esimerkiksi walesilaisessa St David’sin pikkukaupungissa on vain kaksituhatta asukasta ja se sijaitsee keskellä kansallispuistoa. Toisaalta Isossa-Britanniassa on monia suuria kaupunkeja, joilla ei ole cityn asemaa, kuten Reading, Dudley ja Northampton.
Englannin kielessä city-nimitystä käytetään arkipuheessa suurehkosta kaupungista, vaikka sillä ei ole virallisesti vahvistettua nimitystä. Esimerkistä käy Lontoo, jolla ei ole virallisesti vahvistettua nimitystä, mutta siihen kuuluu kaksi cityn asemassa olevaa osa-aluetta: Lontoon City ja City of Westminster.
Englanti
Englannissa seuraavilla 50 kaupungilla on cityn asema:
Skotlanti
Skotlannissa seuraavilla kuudella kaupungilla on cityn asema:
Wales
Walesissa seuraavilla viidellä kaupungilla on cityn asema:
Pohjois-Irlanti
Pohjois-Irlannissa seuraavilla viidellä kaupungilla on cityn asema:
Kokojärjestyksessä
Alla on lueteltu kaksikymmentä suurinta kaupunkia, joilla on cityn asema:
Ken Saro-Wiwa
Kenule Beeson Saro-Wiwa (10. lokakuuta 1941 – 10. marraskuuta 1995) oli nigerialainen kirjailija, televisiotuottaja ja ympäristöaktivisti. Ken Saro-Wiwa kuului ogoni-heimoon etniseen vähemmistöön, jonka kanta-alueella Niger-joen suistossa on pumpattu öljyä 1950-luvulta lähtien. Hän oli yksi väkivallattoman vastarintakampanjan Ogonien eloonjäämisliikkeen (Movement for the Survival of the Ogoni People, MOSOP) johtohahmoja. Kampanja vastusti ylikansallisten yhtiöiden, erityisesti Shellin toiminnan aiheuttamia ympäristötuhoja alueella.
Elämä
Ken Saro-Wiwa syntyi vuonna 1941 Borissa lähellä Port Harcourtia. Hän kävi koulua Umuahiassa ja opiskeli Ibadanin yliopistossa. Ennen sisällissotaa hän opetti lyhyen aikaa Lagosin yliopistossa.
Saro-Wiwa oli myös menestyvä liikemies ja kirjailija. Hänen tunnetuin kirjansa Sozaboy: A Novel in Rotten English kertoo naiivista maalaispojasta, joka värvätään armeijaan Nigerian sisällissodan (1967–1970) aikana. Hänen sotapäiväkirjansa On a Darkling Plain käsittelee Saro-Wiwan kokemuksia sodan aikana, jolloin hän palveli Bonnyn satamassa Niger-joen suulla. Hänen satiirisen televisiosarjansa Basi & Co.:n on väitetty olevan yksi katsotuimpia saippuasarjoja Afrikassa.
1970-luvun alussa Saro-Wiwa työskenteli alueellisessa opetushallinnossa, mutta tuli erotetuksi vuonna 1973, koska hän tuki ogonien itsenäisyyttä. 1970-luvun loppupuolella hänen liikehankkeensa menestyivät ja 1980-luvulla hän saattoi keskittyä täysin kirjoittamiseen ja televisiotuotantoon.
Vuonna 1990 Saro-Wiwa oli yksi MOSOPin perustajista. Liike perustettiin ajamaan Ogoni-heimon oikeuksia. MOSOP:in laatima ogonien kansalaisoikeuksien julistus sisälsi vaatimuksia muun muassa ogonien itsehallinnon kehittämisestä, heimon osuudesta alueelta saataviin öljytuloihin ja ympäristötuhojen korjaamisesta. Vuonna 1992 Nigerian sotilashallitus piti Saro-Wiwaa pidätettynä useita kuukausia ilman oikeudenkäyntiä.
Saro-Wiwa pidätettiin uudelleen kesäkuussa vuonna 1993, mutta vapautui kuukauden kuluttua. Toukokuussa 1994 hänet pidätettiin syytettynä neljän Ogonin heimonvanhimman murhaan osallistumisesta. Murhien syyksi väitettiin näiden myönteisyys sotilashallitusta kohtaan. Saro-Wiwa kielsi syytteet, mutta hänet pidettiin pidätettynä yli vuoden ajan ennen kuin erityisesti tapausta varten koollekutsuttu tuomioistuin totesi hänet syylliseksi ja tuomitsi kuolemaan. Ihmisoikeusjärjestöt, kuten Amnesty International, kritisoivat laajalti oikeudenkäyntiä ja sen mahdollista puolueellisuutta.
10. marraskuuta 1995 Sani Abachan sotilashallitus hirtätti Saro-Wiwan ja kahdeksan muuta MOSOP:in johtohahmoa. Tämä aiheutti Nigerian välittömän erottamisen Kansainyhteisöstä vuosiksi 1995–1999.
Ken Saro-Wiwan poika Ken Wiwa on kirjoittanut isänsä elämäkerran In the Shadow of a Saint. Saro-Wiwan tytär Zina Saro-Wiwa on elokuvaohjaaja ja taidejournalisti.
Kunnianosoituksia
Ultra Bra on omistanut Saro-Wiwalle laulun "Ken Saro-Wiwa on kuollut" (1996).
Ken Saro-Wiwa mainitaan Abduktio yhtyeen kappaleen "Dilemma" sanoituksissa, joissa käsitellään monikansallisten yritysten valtaa.
Takatalvi (albumi)
Takatalvi on suomalaisen power metal -yhtye Sonata Arctican EP, joka ilmestyi Japanissa vuonna 2003. Lisäksi Spinefarm Records julkaisi albumin pidennetyllä kappalelistalla myös Suomessa 27. tammikuuta 2010.
Albumi ylsi ensimmäisellä listaviikollaan Suomen virallisen listan sijalle 23 ja pysyi listalla viisi viikkoa.
Juan María Bordaberry
Juan María Bordaberry Arocena (17. kesäkuuta 1928 Montevideo, Uruguay – 17. heinäkuuta 2011) oli uruguaylainen poliitikko, presidentti 1972–1973, jonka jälkeen hän kaappasi vallan ja hallitsi diktaattorina vuoteen 1976.
Bordaberry syntyi varakkaaseen karjatilallissukuun ja opiskeli lakia Montevideossa tasavallan yliopistossa ja jatkoi perheensä liiketoimia isänsä kuoleman jälkeen. Politiikkaan hän lähti maan talouden kärsittyä hintojen alenemisen vuoksi.
Hänet valittiin senaattiin 1963–1965 oikeistolaisen Partido Nacionalin (valkopuolue) listalta. Vuonna 1964 hän perusti oman Liga Nacional de Accion Ruralistastansa, joka liittyi 1969 Colorado-puolueeseen. Samana vuonna hänet nimitettiin hallitukseen, jossa hän oli muun muassa maatalousministerinä 1969–1971.
Bordaberry valittiin presidentiksi 1971 kesken kriisin, jota sävytti terrorismi ja talouskriisi. Hän astui virkaan maaliskuussa 1972 ja turvautui autoritaarisiin konservatiivisiin voimiin nimittäen asevoimien edustajia hallituksensa johtopaikoille. Äärioikeiston ja asevoimien painostuksesta kidutus sallittiin ja kansalaisoikeuksia kavennettiin. Vuodessa Tupamaros-sissien vastarinta heikkeni merkittävästi ja sen johtajat tuomittiin. Bordaberry teki verettömän vallankaappauksen 27. kesäkuuta 1973, jolloin hän hajotti kongressin ja kielsi ammattiliitot. Puolueet kiellettiin seuraavana vuonna ja 1975 maassa säädettiin uusi korporatismista vaikutteita saanut perustuslaki. Armeija poisti Bordaberryn vallasta 1976. Erottamisensa jälkeen hän palasi karjatilalleen. Sotilasjuntta hallitsi maata vuoteen 1985.
Tabaré Vázquezin vasemmistolaisen hallituksen myötä maassa alettiin tutkia ihmisoikeusrikkomuksia Bordaberryn diktatuurin aikana. 17. marraskuuta 2006 Bordaberry ja hänen entinen ulkoministerinsä Juan Carlos Blanco asetettiin kotiarestiin neljästä 1976 Buenos Airesissa tehdystä salamurhasta osana operaatio Cóndoria. Uhreihin kuuluivat maapaossa olleet kongressimiehet Zelmar Michelini ja Héctor Gutiérrez Ruiz. Vuonna 1989 säädetyn armahduslain ei katsottu koskevan murhia. Bordaberry tuomittiin 30 vuoden vankeuteen, mutta hänet siirrettiin ikänsä vuoksi vuotta myöhemmin kotiarestiin. Hän kuoli kärsiessään rangaistustaan 83-vuotiaana.
Ravinder Pal Singh
Ravinder Pal Singh (6. syyskuuta 1960 Sitapur – 8. toukokuuta 2021 Lucknow) oli intialainen maahockeypelaaja ja olympiavoittaja.
Nappi
thumb|upright|Pieni nappi thumb|upright|Koristenappeja Nappi on tavallisesti pyöreä ja litteä esine, jota käytetään vaatteissa tai muissa tekstiilituotteissa kiinnittimenä tai koristeena. Napit jaetaan läpiommeltaviin ja altaommeltaviin (kantanapit). Kannallisen napin kanta pitää napin irrallaan kankaasta ja näin ollen estää nappia painamasta napinläpeä. Näiden kahden ryhmän lisäksi on olemassa myös erilaisia painonappeja, joissa on kaksi eri puolta, ylä- ja alanappi. Napit ovat yleisimpiä kiinnittimiä vaatteissa. Ne valitaan yleensä vaatteen väriin sopiviksi. Jos sopivan värisiä nappeja ei löydy, napit voidaan päällystää tarvittaessa vaatteen kankaalla. Nappeja voidaan valmistaa eri muotoisia, kokoisia, ja erilaisista materiaaleista, kuten muovista, puusta, metallista, luusta tai helmiäisestä.
Napin ompelu
Ennen nappien ompelua tulee tehdä napinläpi/napinlävet kankaaseen (napinläpi on napille sopivan kokoinen reikä, josta nappi pujotetaan läpi), joiden avulla saadaan selville napin tai nappien tarkat paikat. Napit kannattaa ommella riittävän pitkällä silmäneulalla ja kaksinkertaisella langalla. Napit ommellaan aina kaksinkertaiseen kankaaseen, siten että neula lankoineen pujotetaan kankaan oikea puoli päällepäin nurjalle puolelle, jolloin solmu jää oikealle puolelle napin alle.
Napin ompeluun valitaan napin kanssa samanvärinen lanka, ellei haluta tietoisesti saada lankaa näkyviin. Värillisiä nappeja käytettäessä, jos ei ole olemassa samanväristä lankaa, on syytä käyttää hieman nappia tummempaa lankaa, koska vaaleampi lanka erottuu helpommin napista.
Lanka valitaan myös kankaan materiaalin ja paksuuden mukaan niihin sopiviksi. Paksujen kankaiden nappien ompeluun voi käyttää karhulankaa. Läpiommeltavilla ja altaommeltavilla napeilla on erilaiset ompelutavat. Jos läpiommeltavaa nappia käytetään yhdessä paksun kankaan kanssa, tulisi napin alle ommella ompelulangasta kaula.
Käyttö
Kauluspaidassa napit ovat yleensä pieniä, keskellä, ja niiden tarkoitus on pitää paita kiinni. Housuissa, kuten farkuissa, on etumuksessa nappi, jonka avulla housut on helppo avata ja sulkea. Napin lisäksi farkuissa voi olla myös vetoketju. Myös takeissa ja jakuissa käytetään nappeja kauluspaidan tapaan, tai vaihtoehtoisesti helpompikäyttöisiä neppareita. Lisäksi nappeja käytetään esimerkiksi kasseissa kassin suun sulkemiseen. Nappeja voidaan käyttää myös koristeena, ja niistä voidaan tehdä jopa koruja.
International University Audentes
International University Audentes (lyhenne IUA, viroksi Rahvusvaheline Ülikool Audentes) oli Tallinnassa, Virossa toimiva yksityinen yliopisto. Nykyisessä muodossaan yliopisto on toiminut vuodesta 2003, Concordia International University Estonian ja Audentes Ülikoolin yhdistyttyä. International University Audentes oli suurin yksityisomisteinen yliopisto Virossa. Yliopiston omisti AS Audentes. Vuonna 2008 Audentes yhdistyi Tallinnan teknillisen yliopiston kanssa. Tallinnan teknillinen yliopisto on valtiollinen yliopisto. .
Yliopiston virkaatekevä rehtori on psykologian tohtori Peeter Müürsepp.
Opiskelu IUA:ssa
International University Audentes koostuu oikeus-, kauppa- ja yhteiskuntatieteellisestä tiedekunnasta. Viroksi ja englanniksi on mahdollista opiskella kaikissa kolmessa tiedekunnassa. Venäjäksi tarjotaan kauppatieteiden opintoja kandidaatti- ja maisteriohjelmissa.
Yliopisto tarjoaa opetusta alemmasta korkeakoulututkinnosta tohtorintutkintoon.
Tutkinnot on järjestelty omiksi kokonaisuuksikseen, ja ne jakauvat kolmevuotiseen kandidaatin tutkintoon (180 ECTS) ja kaksivuotiseen maisterin jatkotutkintoon (120 {{Eurooppalainen opintosuoritusten ja arvosanojen siirto- ja kertymisjärjestelmä|ECTS]]).
Oikeustieteellinen tiedekunta
Oikeustieteellinen tiedekunta tarjoaa opetusta englanniksi ja viroksi kandidaatin ja maisterin tutkinnoissa. Opiskelu painottuu Eurooppa- ja kansainväliseen oikeuteen.
Kauppatieteellinen tiedekunta
Kauppatieteellisen tiedekunnan opetustarjontaan kuuluvat kandidaatin ja maisterin tutkinnot englanniksi, viroksi ja venäjäksi.
Avoin yliopisto
Avoin yliopisto tarjoaa opetusta opintopisteiden määrään perustuvalla veloituksella.
Alotaun lento-onnettomuus 1995
Alotaun lento-onnettomuus 1995 tapahtui 12. heinäkuuta 1995, kun Papua-Uuden-Guinean Alotausta Daguraan matkalla olleessa Milne Bay Airin de Havilland Canada DHC-6-300 Twin Otter -koneessa syttyi tulipalo pian lentoonlähdön jälkeen. Tulipaloa seurasi räjähdys ja sähköjärjestelmän vioittuminen. Niiden seurauksena miehistö menetti koneen hallinnan, ja se syöksyi matalaan veteen kahden kilometrin päässä Alotaun lentoasemalta. Molemmat lentäjät ja kaikki 13 matkustajaa kuolivat onnettomuudesa.
Onnettomuustutkinnassa arveltiin, että matkustajien laukuissaan kuljettama kerosiini oli alkanut vuotaa takaruumaan, ja sen sytytti mahdollisesti viallinen tai iän myötä huonoon kuntoon mennyt johdotus.
Pakistanin koulubussiturma 2011
Pakistanin koulubussiturma oli auto-onnettomuus, joka tapahtui 27. syyskuuta 2011 lähellä Kallar Kaharin kaupunkia Chakwalin alueella Pubjabin provinssissa Pakistanissa.
Pelastautumispuku
Pelastautumispuku (myös pelastuspuku) on vesitiivis, lämpöä eristävä kumista tai erityismateriaalista valmistettu koko kehon peittävä suojapuku. Nykyaikaiset pelastuspuvut valmistetaan samoista materiaaleista ja samoilla menetelmillä kuin sukelluksessa käytettävät kuivapuvut.
Antony Blinken
Antony John Blinken (s. 16. huhtikuuta 1962) on yhdysvaltalainen demokraattipuoluetta edustava virkamies ja poliitikko, jonka Joe Biden nimitti Yhdysvaltain ulkoministeriksi virkakautensa alussa 2021. Blinken aloitti ulkoministeriössä jo Bill Clintonin kaudella, ja toimi Barack Obaman kaudella apulaisulkoministerinä ja Bidenin turvallisuuspoliittisena neuvonantajana tämän ollessa varapresidentti.
Pelastautumispuku
Pukuja käytetään merellä, kun tehtävien laatu vaatii veden armoille asettautumista tai kauppalaivoilla uppoamisen vaaran uhatessa. Pääosaan puvuista liittyy oma kelluntajärjestelmä sekä kiinteät valjaat helikopteri- tai vinssinostoa varten.
Antony Blinken
Blinken on koulutukseltaan juristi, ja toiminut asianajajana New Yorkissa. 1970-luvulla hän asui Pariisissa ja kävi ranskalais-englantilaista koulua (EABJM), joten hänen ranskan kielen taitonsa on moitteeton.
Blinken arvostaa kansainvälistä yhteistyötä. Apulaisulkoministerinä hän osallistui diplomaattiseen työhön ISISin kaatamiseksi ja kansainvälisen pakolaiskriisin parissa.
Pelastautumispuku
Pelastuspukujen ominaisuudet määritellään SOLAS ja CE normeissa. Kalastuksessa käytetään myös edullisempia ja vähemmän suojaavia kelluntapukuja.
Simpauttaja (elokuva)
Simpauttaja on suomalainen Veikko Kerttulan ohjaama vuonna 1975 valmistunut televisioelokuva, joka perustuu Heikki Turusen samannimiseen romaaniin.
Esitysajat
Elokuva esitettiin televisiossa ensimmäisen kerran 17.2.1975 MTV:llä. Sen jälkeen elokuva on esitetty uusintana vuosina 1976, 1981, 1985, 1995 ja 2000.
Viimeisimmällä television esityskerralla vuonna 2000 Simpauttaja esitettiin kolmessa osassa. Ensimmäinen ja toinen osa esitettiin lauantaina 15. tammikuuta 2000. Ensimmäisen ja toisen osan välissä esitettiin Kymmenen uutiset ja Tulosruutu. Kolmas osa esitettiin lauantaina 22. tammikuuta 2000.
Julkaisut
Finnkino julkaisi elokuvan DVD-formaatissa 21. elokuuta 2009. Vuonna 2003 Yle Tallennemyynti julkaisi elokuvasta kirjastotallenteen VHS-kasettina.
Näyttelijät
Imppa Ryynäsen rooliin näyttelijä Pekka Rädyn valitsi ohjaaja Veikko Kerttula. Elokuvan kuvausten aikaan Räty oli opiskelemassa näyttelijäksi Tampereen teatterikoulussa. Ohjaaja Kerttula etsi elokuvaan Pohjois-Karjalan murretta puhuvaa miestä. Alussa Räty kieltäytyi osallistumasta elokuvan tekoon, mutta ohjaaja Kerttula sai lopulta hänet ylipuhuttua.
Simpauttajan roolia esittänyt Ahti Kuoppala on kuvaillut suoritustaan "onnenpotkuksi, jota ilman olisi paljon köyhempi myös kokemuksellisesti.". Kuoppala on kuvaillut Kuuno Taivaista esittänyttä Esko Hukkasta, että elokuvan teon aikaan hänen kanssaan oli helppo työskennellä, ja että "hän oli mies parhaimmasta päästä".
Anaalirauhanen
thumb|Paise koiran oikeanpuoleisessa anaalirauhasessa Anaalirauhanen on petoeläinten ja muiden lihansyöjien parillinen rasvarauhanen, joka sijaitsee peräaukon uloimman ja sisemmän sulkijalihaksen välissä.
Ihmisen anaalirauhanen saattaa joissain tapauksessa muuttua kirurgisesti hoidettavaksi peräsuoliavanteeksi.
Anaalirauhasten merkityksenä katsotaan olevan lähinnä lajinsisäinen viestintä ja itsepuolustus. Eräillä näätäeläimillä arvellaan anaalirauhaseritteen viestittävän sukupuolesta.
Normaalisti anaalirauhasten erite tyhjenee ulostamisen yhteydessä, mutta jos eritys on kiihtynyt tai eritteen poistuminen on vaikeutunut voi anaalirauhasiin tulla erilaisia sairausoireita ja tulehduksia. Esimerkiksi koiran anaalirauhaset voivat turvota niin että ne haittaavat ulostamista. Ne voi tyhjentää käsin puristamalla. Anaalirauhasten kasvuun vaikuttaa myös keskeisesti ruokavalio. Joskus niihin saattaa tulla vakavampikin bakteeri-infektio kuten ajos eli paise, ja pahimmassa tapauksessa kuumeinen yleisinfektio, johon vaaditaan antibioottihoitoa. Anaalirauhaspaise voi puhjeta, mikä voi aiheuttaa eläimelle paljon kipua. Jos eläimellä on toistuvasti anaalirauhasongelmia, eläinlääkäri voi poistaa anaalirauhaset.
Hanna Barysevitš
Hanna Adamauna Barysevitš (,, väitetysti 5. toukokuuta 1888 – 23. helmikuuta 2007) oli väitetysti aikansa maailman vanhin ihminen. Hänen väitettiin olleen kuollessaan 118-vuotias – kaikkien aikojen vanhin tunnettu oli 122-vuotiaana Ranskassa kuollut Jeanne Calment.
Barysevitš oli kansallisuudeltaan valkovenäläinen. Hän syntyi Budassa ja kuoli Valko-Venäjän pääkaupungissa Minskissä.
Kun Anna Barysevitš kuoli helmikuussa 2007, vanhin elossa ollut virallisesti tunnustettu ihminen oli japanilainen Yone Minagawa. Minagawa syntyi tammikuussa 1893, joten Barysevitš olisi ollut häntä lähes viisi vuotta vanhempi. Samaten Barysevitš olisi ollut viimeinen 1880-luvulla syntynyt ihminen.
Barysevitš nousi kansainvälisesti otsikoihin toukokuussa 2004 sekä uudelleen 117-vuotiaana, jolloin hänelle tehtiin harmaakaihileikkaus. Häntä ei koskaan hyväksytty Guinnessin ennätysten kirjaan. Ainoa vahvistus hänen iästään oli hänen passissaan.
Kuten monet vanhukset Valko-Venäjällä, Barysevitš puhui trasjankana tunnettua venäjän ja valkovenäjän sekoitusta.
Äännös
Äännös on fysikaalinen tapahtuma ihmisen ääntöelimistössä, joka synnyttää ääniaaltoja. Kun ihminen kuulee äännöksen, joka muodostaa ymmärrettävä puhetta, hän aivoissaan analysoi sen ja jakaa sen äänteisiin ja foneemeihin, jotka muodostavat kuultuja sanoja. Äännös sisältää kuultujen äänteiden perusominaisuuksien ohella siirtymäinformaatiota sekä ääntäjän fysiikasta ja ääntämistilanteesta johtuvia yksilöllisiä piirteitä. Äännöksestä voidaan ottaa spektrogrammi, josta voidaan erottaa äänteitä, sikäli kuin äännös sisältää luonnollisen kielen sanan tai lauseen. Instrumentaalifoneettiset mittaukset muodostavat tieteellisen perustan jokaisen äännetyypin akustisten ominaisuuksien kuvaamiselle.
Potku (Utajärvi)
thumb|250px|Potkuntietä Sarviselän kohdalta länteen. Potku on pieni Sanginkylään kuuluva sivukylä Utajärven kunnassa Pohjois-Pohjanmaan maakunnassa.
Sijainti ja yhteydet
Potku sijaitsee Potkunjoen varrella, noin yhdeksän kilometriä eteläkaakkoon Sanginkylästä ja noin 20 kilometriä itäkoilliseen Utajärven keskustaajamasta. Kylä kuuluu Sanginkylän koulupiiriin. Potkulle lähtee maantie Yli-Utoksen suuntaan seututieltä 837 risteävältä tieltä. Potkuntie, joka päättyy Potkun taloon, on noin 8,5 km pitkä ja viivasuora. Tie ylittää Utosjoen Aution kylän kohdalla. Potkuntie jatkuu Henttulan tienä joen yli, mutta siltä ei ole jatkoyhteyttä pohjoiseen Yli-Utokselle päin eikä myöskään itään ja etelään, jossa iso Säippäsuo erottaa Potkun Utajärven Naamankylästä.
Andy Scott
Andrew David ”Andy” Scott (s. 30. kesäkuuta 1949 Wrexham, Wales) on brittiläinen muusikko, joka tunnetaan parhaiten Sweet-yhtyeen kitaristina.
Alkuajat
Scott innostui musiikista jo varhain. Noin 15-vuotiaana hän aloitti muusikon uransa basistina SilverStone-nimisessä yhtyeessä. Myöhemmin se vaihtoi nimensä Elastic Bandiksi ja sai vuonna 1968 levytyssopimuksen Decca Recordsilta. Kitaraan siirtyneen Andy Scottin lisäksi yhtyeeseen kuuluivat vuosina 1968–1969 hänen veljensä Dave Scott (basso, saksofoni), Sean Jenkins (rummut) ja Ted Yeadon (laulu, kosketinsoittimet, puhallinsoittimet, lyömäsoittimet). Yhtye levytti kaksi heikosti menestynyttä singleä ja albumin Expansions on Life. Elastic Band hajosi, kun solisti Ted Yeadon siirtyi Love Affair -yhtyeeseen Steve Ellisin tilalle.
Sweet
Vuonna 1970 purukimipopyhtye Sweet haki kitaristia Mick Stewartin lähdettyä, ja Andy Scott meni koesoittotilaisuuteen. Hän on kertonut menneensä paikalle naamioituneena, koska hänellä oli heavy rock -kitaristin maine. Scott oli kuitenkin työn puutteessa, ja kitaransoitto- ja laulutaitonsa ansiosta hän sai paikan, vaikka yhtyeen toinen manageri Mike Chapman oli Scottin valintaa vastaan väittäen tämän haluavan yhtyeeseen pelkästään rahan vuoksi.
Sweetin ura lähti Nicky Chinnin ja Mike Chapmanin kirjoittamien singlehittien myötä nousuun. Andy Scott on kertonut, että Chinn/Chapman-tiimi piti häntä uhkana, koska yhdessä samanlaisen musiikkimaun omaavan rumpali Mick Tuckerin kanssa hän vähensi yhtyeen riippuvuutta kyseisiin laulunkirjoittajiin. Andy Scottista tuli myöhemmin yhtyeen musiikillinen voimahahmo säveltämiskykyjensä ansiosta. Vuonna 1978 Andy Scott sai Ivor Novello -palkinnon parhaasta sävellyksestä kappaleesta "Love Is Like Oxygen", jolla Sweet palasi Britannian top 10:een muutaman vuoden tauon jälkeen. Vielä tänäkin päivänä hän tekee kiertueita Sweetin kanssa. Hän on ainoa elossa oleva 1970-luvun Sweetin jäsen.
Muut projektit
Scott julkaisi ensimmäisen soolosinglensä "Lady Starlight" jo vuonna 1975. 1980-luvulla hän on myös julkaissut muutamia soolosinglejä. Samalla vuosikymmenellä hänellä oli myös sivuprojektina yhtye nimeltä Paddy Goes to Holyhead.
Scott on työskennellyt myös tuottajana. 1980-luvun alussa hän tuotti Sussex-yhtyeen albumin Ends and Means (1981) ja singlen ”With a Girl Like You” (1980). Lisäksi hän toimi tuottajana Iron Maidenin ”Running Free” -kappaleen varhaisella versiolla.
2010-luvun puolivälistä lähtien Scott on ollut mukana QSP-kokoonpanossa (Quatro, Scott, Powell) yhdessä Suzi Quatron ja Slade-rumpali Don Powellin kanssa. Keikkailun lisäksi yhtye on julkaissut nimeään kantavan albumin.
Defibrillaatio
pienoiskuva|200px|Puoliautomaattinen sydäniskuri. pienoiskuva|350px|Defibrillaation toimintaperiaate
Annettu impulssi voi olla joko yksisuuntainen (monofaasinen laite) tai kaksisuuntainen (bifaasinen, uudemmat laitteet). Sydäniskuri voi toimia puoliautomaattisesti (antaa iskun käyttäjän painaessa iskupainiketta) tai automaattisesti (antaa iskun itsenäisesti ilman käyttäjän toimenpiteitä, mikäli laite havaitsee iskettävän rytmin).
Kammiovärinän lisäksi muita sydäniskurilla hoidettavia rytmejä ovat kammiotakykardia (VT), jos se aiheuttaa potilaan verenkierrolle vaarallisen häiriön sekä sellainen eteisvärinä (FA), joka häiritsee huomattavasti potilaan omaa verenkiertoa eikä lääkkeelliseen hoitoon ole edellä mainitusta syystä aikaa. Erityinen syy defibrilloinnille on äkillinen sydänpysähdys. Ilman defibrillaatiota kammiovärinässä oleva sydän ei kykene käynnistymään pelkästään painelu-puhalluselvytyksellä. Sydämen toiminta ei itsekseen palaudu normaaliksi kammiovärinästä, mutta defibrillaatio mahdollistaa sydämen käynnistymisen. Sydäniskuri ei käynnistä sydäntä uudestaan, mikäli sydämessä ei ole sähköistä toimintaa lainkaan (asystolesta), toisin kuin esimerkiksi elokuvissa saatetaan antaa ymmärtää. Myös sähkömekaanisen dissosiaation muuttaminen pumppaavaksi rytmiksi defibrillaatiolla on mahdotonta.
Sydäniskuri
Sydäniskureita eli defibrillaattoreita on käytettävissä sairaaloissa, ambulansseissa, ensivasteyksiköissä ja nykyisin myös suuremmissa tavarataloissa, laivoissa, tehtaissa ja julkisissa tiloissa. Matkustajalentokoneissa se on pakollinen. Puoliautomaattinen sydäniskuri on Suomessa yleinen paloautoissa, joissakin poliisin yksiköissä, kauppakeskuksissa sekä lentokoneissa. Kauppakeskusten vartijoita sekä hotellien ja uimahallien henkilökuntaa on koulutettu (PPE-D-kurssi) sydäniskurin käyttöön.
Neuvovan defibrillaattorin, niin sanotun "maallikkosydäniskurin", käyttöä ei ole Suomessa rajoitettu lain perusteella, vaan kuka tahansa voi käyttää laitetta. Pohjois-Amerikassa ja Isossa-Britanniassa puoliautomaattista sydäniskuria on kokeiltu kotikäyttöön. Neuvova, maallikkokäyttöinen sydäniskuri analysoi autettavan rytmin ja antaa iskun vain, mikäli se on tarpeen. Laitteella ei voi siis aiheuttaa vahinkoa autettavalle.
Sydänsairaan omaiset ovat saaneet PPE-D-koulutuksen ja laitteen kotiin. Jyväskylässä on aloitettu samanlainen kokeilu. Myös koko Suomessa maallikkokäyttöön tarkoitetun puoliautomaattisen sydäniskurin voi ostaa yksityiseenkin kotiin. Varsin lyhyt koulutus (n. 45–60 min) riittää sen käyttämiseen, mutta yleisesti suositellaan, että laitteen käyttäjä suorittaa 4–6 tunnin PPE-D (painelu-puhalluselvytys + defibrillointi) -kurssin. Riskiryhmiin kuuluvat ovatkin hankkineet kotinsa lisäksi defibrillaattoreita muun muassa mökeille ja veneisiin. Maallikkokäyttöön tarkoitettu neuvova sydäniskuri toimii erillisillä akuilla tai paristoilla pitkiäkin aikoja (jotkin mallit jopa 5 vuotta) ilman latausta, joten se ei edellytä toimiakseen jatkuvaa verkkovirtaa. Laitteeseen on usein esikytketty valmiiksi kertakäyttöiset liimapintaiset defibrillointielektrodit.
pienoiskuva|Sydäniskuri itävaltalaisessa ambulanssissa. Ambulanssin mukana oleva sydäniskuri on varustettu omilla akuilla, jolloin se on riippumaton ulkoisesta tehonlähteestä. Ambulanssien sydäniskureissa on yleensä myös mahdollisuus ottaa EKG eli sydänfilmi ja lähettää se ensihoitolääkärille liikkuvaan yksikköön tai sairaalaan. Lisäksi joillakin defibrillaattoreilla voi seurata potilaan verenpaine-, happi- ja hiilidioksidiarvoja.
Tavarataloissa sekä muissa yleisissä tiloissa olevat sydäniskurit ovat puoliautomaattisia malleja, jolloin niitä voi käyttää jopa maallikko, sillä laite neuvoo käyttäjää puheella ja liimapintaiset elektrodit on helppo kiinnittää havainnollisten kuvien ohjeistamana potilaan rintakehälle. Puoliautomaattinen sydäniskuri ei varsinaisesti erota eri sydämen rytmejä toisistaan, vaan se analysoi, onko potilaalla sellainen rytmi, johon on välttämätöntä/tarpeellista antaa sähköisku. Näin ollen se on tehty turvalliseksi. Mikäli rytmi on defibrilloitava, antaa laite kehotuksen painaa iskunäppäintä ja käskee samalla irrottamaan otteen potilaasta. Puoliautomaattiset defibrillaattorit mittaavat rintakehän vastuksen ja määrittävät tasavirtashokissa antamansa energian sen mukaiseksi. Kone lataa iskujen välissä tarvittavan energian automaattisesti. Yleensä elvyttäjä varoittaa lähistöllä olevia sanomalla ”irti”, jotta lähistöllä olevat eivät koskisi potilaaseen ja saisi sähköiskua.
M/S Ukko
thumb|300px|M/S Ukko [[Kallavesi|Kallavedellä Kuopion edustalla]] M/S Ukko on Kuopiosta liikennöinyt sisävesilaiva. Alus on tehty höyrykäyttöisestä rahtialuksesta vuonna 1980 ja dieselöity. Nykyään laiva on käytössä ravintolalaivana Kuopion satamassa.
Tekniset tiedot
Laiva toimii ravintolalaivana iltaisin Kuopion satamassa ja se ei ole Museoviraston perinnelaivarekisterissä.
Romeo Castelen
thumb|Romeo Castelen vuonna 2007.
Romeo Castelen (s. 3. toukokuuta 1983 Paramaribo, Suriname) on alankomaalainen jalkapalloilija, joka edusti kuuden vuoden ajan Bundesliiga-seura Hamburger SV:tä. Castelenin pelipaikka on keskikentällä.
Castelen aloitti ammattilaisuransa ADO Den Haagissa vuonna 2000. Kauden 2002–2003 jälkeen ADO nousi Eredivisieen, ja seuraavalla kaudella Castelen pelasi ensimmäiset liigapelinsä. Vuonna 2004 hän siirtyi Feyenoordiin, jossa hän pelasi vuoteen 2007. Tämän jälkeen hän siirtyi Hamburger Sport-Vereiniin kuudeksi vuodeksi. Sen jälkeen hän pelasi vuoden Venäjällä ja vuoden Hollannissa ennen muuttamistaan Australiaan sekä edelleen Etelä-Koreaan ja Kiinaan.
170 senttimetriä pitkä Castelen on pelannut Alankomaiden maajoukkueessa seitsemän ottelua vuosina 2005-2007 ja tehnyt yhden maalin.
John Aloisi
John Aloisi (s. 5. helmikuuta 1976) on australialainen entinen jalkapalloilija, ja nykyinen valmentaja. Aloisi valmensi 2012–2013 Australian A-Leaguessa pelaavaa Melbourne Heartia. Kotimaansa lisäksi hän on pelannut urallaan myös Belgiassa, Italiassa, Englannissa ja Espanjassa.
Aloisi kuului Australian maajoukkueeseen vuoden 2004 olympialaisissa, vuosien 1997, 2001 ja 2005 Maanosaliittojen cupissa sekä vuoden 2006 MM-kilpailuissa.
Luettelo Israelin kaupungeista
thumb|[[Jerusalem]] thumb|[[Tel Aviv]] thumb|[[Haifa]] thumb|[[Rishon LeZion]] thumb|[[Ashdod]] thumb|[[Petah Tikva]] thumb|[[Beersheba]] Tämä on luettelo Israelissa sijaitsevista kaupungeista.
Hepokangas (Viitasaari)
Hepokangas on Viitasaaren kaupunginosa, joka sijaitsee keskustan lähettyvillä. Alueella sijaitsee muun muassa Pohjoisen Keski-Suomen ammattiopisto ja Viitasaaren uimahalli.
Alueella on pääasiassa omakotitaloja.
The Arms
The Arms on Lapkon esikoisalbumi, joka julkaistiin vuonna 2004.
Adolf Juselius
Adolf Juselius (5. toukokuuta 1814 Alastaro – 10. heinäkuuta 1884 Loviisa) oli suomalainen juristi, Loviisan pormestari ja valtiopäivämies.
Yoan Gouffran
Yoan Gouffran (s. 25. toukokuuta 1986 Villeneuve-Saint-Georges) on ranskalainen jalkapalloilija, joka edustaa Valioliigassa pelaavaa Newcastle Unitedia. Pelipaikaltaan Gouffran on hyökkääjä.
Adolf Juselius
Juseliuksen vanhemmat olivat Loimaan nimismies, toimitusvouti Karl Fredrik Juselius (k. 1825) ja hänen toinen puolisonsa Eva Lovisa Katarina Forselius. Hän kävi Turun katedraalikoulua ja Turun lukiota ja pääsi ylioppilaaksi 1833. Juselius suoritti tuomarintutkinnon Helsingin yliopistossa 1841 ja oli auskultanttina Turun hovioikeudessa. Juselius sai varatuomarin arvon 1845.
Jaime
Jaime on nimi, joka esiintyy espanjan kielessä ja portugalin kielessä miehen etunimenä ja englannin kielessä naisen etunimenä. Se on muunnelma nimestä Jaakob. Se äännetään espanjaksi ja englanniksi.
Adolf Juselius
Juselius oli Loviisan pormestarina vuodesta 1851 alkaen ja hän sai hovioikeudenasessorin arvonimen 1884. Hän oli Tammikuun valiokunnan jäsen 1862 ja porvarissäädyssä Loviisan edustaja valtiopäivillä 1863–1864, joilla hän oli sekä valitsijamies että puhemiesneuvoston ja useiden eri valiokuntien ja säädyn suuren lähetystön jäsen. Hänet valittiin myös valtiopäiville 1867, mutta hän kieltäytyi tehtävästä heikkoon terveyteensä vedoten.
Yoan Gouffran
Seurajoukkueura
Gouffran on SM Caenin kasvatti. Hän aloitti ammattilaisuransa seurassa vuonna 2003. Hänet palkittiin kauden 2006-2007 parhaana Ligue 2-pelaajana, kun Caen nousi Ligue 1:een. Kauden 2007-08 jälkeen jopa Arsenal FC oli kiinnostunut Gouffranista hienon Ligue 1-kauden jälkeen, mutta Gouffran pysyi Ranskassa ja siirtyi Girondins de Bordeauxiin. Ensimmäisellä kaudellaan Bordeauxissa Gouffran voitti sekä cupin että liigan mestaruuden.
Jaime
Suomessa etunimi Jaime on vuoteen 2023 mennessä annettu yhteensä alle 211 miehelle ja alle 24 naiselle.
Yoan Gouffran
Seurajoukkueura
Tammikuussa 2013 hän siirtyi Englannin valioliigassa pelaavaan Newcastle Unitediin. Vuoden 2013 loppupuolella Gouffranista tuli ensimmäinen Newcastle-pelaaja sitten Alan Shearerin ja vuoden 1997, joka onnistuu tekemään viidessä perättäisessä Valioliiga-pelissä maalin. Kaudella 2014-2015 Gouffran teki 31 pelissä vain kaksi maalia.
Jaime
Tunnettuja Jaime-nimisiä
Kuvitteellisia henkilöitä:
Yoan Gouffran
Maajoukkueura
Gouffran on pelannut vuosina 2005-2008 Ranskan alle 21-vuotiaiden jalkapallomaajoukkueessa. Hänelle kertyi 22 peliä, joissa syntyi neljä maalia.
Brisbane City Council
Brisbane City Council on Brisbanen Queenslandin osavaltion pääkaupungin kaupunginvaltuusto. Toisin kuin Sydneyssä, Melbournessä, Adelaidessä ja Perthissä, joissa paikallisvaltuustot hallinnoivat vain yksittäisiä kaupunginosia, Brisbane City Council hallinnoi lähes koko Brisbanen suurkaupunkialuetta.
Historia
Brisbane City Council muodostettiin vuonna 1925 kun 20 pienempää kunnanvaltuustoa yhdistettiin.
Lähikuvassa Erno Paasilinna
Lähikuvassa Erno Paasilinna on kirjailija Antti Tuurin vuonna 2009 ilmestynyt muistelma kirjailijaystävä Erno Paasilinnasta.
Messias (viulu)
thumb|220px|Messias näytteillä [[Ashmolean Museum|Ashmoleanissa.]] Messias on Antonio Stradivarin vuonna 1716 rakentama viulu.
Messias pysyi Stradivarin työpajassa hänen vuonna 1737 tapahtuneeseen kuolemaansa asti. Stradivarin poika Paolo myi sen kreivi Cozio di Salabuelle vuonna 1775. Viulua alettiin kutsua Salabueksi omistajansa mukaan. Vuonna 1827 sen osti italialainen viulukeräilijä Luigi Tarisio. Seuraavan kerran viulu vaihtoi omistajaa Tarision kuoltua vuonna 1854, jolloin ranskalainen soitinseppä Jean-Baptiste Vuillaume sai sen haltuunsa Tarision muun kokoelman myötä. Vuillaumen vävy nimesi viulun Messiaaksi (Le Messie), koska hänen mukaansa viulu on kuin juutalaisten messias, odotus on sen arvoista (Like the Messiah, worth waiting for).
Viulua säilytetään nykyään Oxfordin Ashmolean Museumissa, jolle se tuli testamenttilahjoituksena. Testamentin ehtona on, että museo ei saa antaa viulua soitettavaksi. Soitinta ei siis ole edelleenkään soitettu, ja se on yhä lähes alkuperäisessä kunnossa. Siksi se kuuluu Stradivarius-soittimista arvokkaimpiin.
Vuonna 2016 viulu täytti 300 vuotta. Juhlan kunniaksi viulu oli esillä sen syntysijoilla Cremonassa. Näyttelyn järjestivät yhteistyössä Oxfordin Ashmolean Museum sekä Cremonan Museo del Violino.
Metropolitanin taidemuseon soitinten konservaattori Stewart Pollens on epäillyt viulun aitoutta. Asia on yhä ratkaisematta.
B2 (täsmennyssivu)
B2, B-2, B 2 tai B.2 voi tarkoittaa jotain seuraavista:
Piracaia
Marcelo Gonçalves de Oliveira, kutsumanimeltään Piracaia (s. 17. huhtikuuta 1971 Piracaia, São Paulo, Brasilia) on ammattilaisuransa lopettanut brasilialainen jalkapalloilija. Hän on pelipaikaltaan hyökkäävä keskikenttäpelaaja.
Piracaia aloitti uransa Piracaia Futebol Clubessa, josta siirtyi CA Bragantinoon vuonna 1988. Hän pelasi suurimman osan urastaan kuitenkin Suomessa, jonne tuli ensimmäisen kerran vuonna 1992 FC Jazzin joukkueeseen. Jazz voitti kaksi mestaruutta vuosina 1993 ja 1996 Piracaian kuuluessa joukkueen tärkeimpiin pelaajiin. Mestaruusvuonna 1996 hän teki 10 Veikkausliiga-maalia.
Vuonna 1997 Piracaia jätti Jazzin ja lähti AIK:hon, jossa hän kuitenkin pelasi vain kauden ennen paluutaan Suomeen, tällä kertaa Helsingin Jalkapalloklubin riveihin. HJK:n pelatessa Mestarien liigaa 1998 Piracaia oli joukkueen jokaisessa lohkovaiheen ottelussa avauskokoonpanossa. Kaudella 2000 Piracaia jäi vähälle peliajalle Klubissa, joten hänet vuokrattiin Kotkan TP:hen. Sieltä hän siirtyi Algeriaan USM Blidaan.